[image: image1.jpg]i Ajuntament de Solsona





	
	ACTA 


	Expedient núm.: 
	Òrgan col·legiat: 

	JGL/2022/47 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	21 de novembre de 2022 

	Durada 
	des de les 19.00 fins a les 21.30 hores 

	Lloc 
	saló de sessions de la casa consistorial 

	Presidida per 
	Judit Gisbert i Ester 

	Secretària actal. 
	Immaculada Jané i Viñals 


	ASSISTÈNCIA DELS MEMBRES DE LA JUNTA DE GOVERN LOCAL

	Nom i cognoms
	Càrrec
	Assisteix

	Judit Gisbert i Ester
	alcaldessa presidenta
	Sí

	Ramon Montaner i Viladrich
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	M. Isabel Roca i Guitart
	4a tinenta d’alcaldia
	Sí


Una vegada verificada per la secretària actal. la constitució vàlida de l’òrgan, la presidenta obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dona compte de l'acta JGL/2022/46 de la Junta de Govern Local de la sessió duta a terme el dia 14 de novembre de 2022, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACTIVITATS INNÒCUES
	Expedient AA 659 AI 09/2016. Canvi de nom llicència – centre d’esport i salut

	Favorable
	Tipus de votació: unanimitat

	Vista la sol·licitud de canvi de nom de la llicència municipal d’obertura per a un centre d’esport i salut a la carretera de Manresa, que disposa de llicència per exercir l’activitat per acord de la Junta de Govern Local de data 2 de maig del 2016 (exp. AI 09/2016);
Considerant el que disposa la Llei 20/2009, de 4 de desembre, de prevenció i control ambiental de les activitats i la Taxa per la prestació dels serveis d’intervenció administrativa en l’activitat dels ciutadans i les empreses;
A proposta del regidor delegat de Medi Ambient,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


AFERS SOCIALS
	Expedient 2213/2022. Sol·licitud targeta d’aparcament per a persones amb discapacitat

	Favorable
	Tipus de votació: unanimitat

	Vista la sol·licitud d’una targeta d’aparcament individual per a persones amb discapacitat;
Vist l’article 7 del Decret 97/2002, de 5 de març, del Departament de Benestar Social de la Generalitat de Catalunya, publicat al DOGC el dia 25 de març de 2002;
A proposta del regidor delegat d'Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda autoritzar a la sol·licitant la targeta d’aparcament individual número 25207-2022-263-9277S.


	Expedient 2230/2022. Fons d’emergència social

	Favorable
	Tipus de votació: unanimitat

	L'Ajuntament de Solsona ha impulsat el Fons d’emergència social amb l’objectiu d’ajudar famílies que s’hagin quedat sense feina a causa de la crisi i que es trobin en situació de risc sense poder cobrir algunes de les necessitats més bàsiques. Les bases reguladores del programa van ser aprovades per acord del Ple de 7 maig de 2020.
Vist l'informe emès per l'assistent social de l'Ajuntament, exp. 2022/00184 FS2022, i a proposta del regidor delegat d’Afers Socials,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda atorgar, per pagar el lloguer d'un habitatge corresponent al mes de novembre de 2022, un ajut de quatre-cents euros (400,00 €), a la família mencionada en l'informe emès per l'assistent social de l'Ajuntament i en les condicions que s’especifiquen en l’informe.


CEMENTIRI
	Expedient 2238/2022. Canvi de nom de la concessió de dret funerari d’un nínxol

	Favorable
	Tipus de votació: unanimitat

	Vista la sol·licitud de de titular de la concessió de dret funerari d’un nínxol de la part oriental del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el canvi de nom sol·licitat, un cop pagada la taxa establerta a l'ordenança corresponent. La taxa per l'expedició d'un títol de nínxol o renovació ascendeix a 19,50 €.


	Expedient 2239/2022. Trasllat de restes mortals d’un nínxol

	Favorable
	Tipus de votació: unanimitat

	Vista la sol·licitud de permís per traslladar unes restes mortals d’un nínxol a un altre del cementiri municipal de Solsona;
A proposta del regidor delegat de Serveis Funeraris,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda concedir el que sol·licita un cop pagada la taxa establerta a l'ordenança corresponent. El preu públic pel trasllat de restes de nínxol a nínxol ascendeix a 60,00 €/trasllat més el 21% d'IVA.


CONTRACTACIÓ
	Expedient 1824/2022. Contracte menor de servei – Redacció del Pla director d'aigua regenerada

	Favorable
	Tipus de votació: unanimitat

	El 7 de novembre de 2022 la regidora delegada d'Obres, Urbanisme i Serveis municipals ha emès informe justificatiu de la necessitat de contractar el servei a contractació del servei "Redacció del Pla director d'aigua regenerada".
Es justifica la seva contractació per la necessitat d’un millor aprofitament i reutilització de l’aigua no apta per al consum, com les abocades després de tractades per la EDAR o les provinents de captacions pluvials o aqüífers. Aquestes aigües poden ser vàlides per a altres usos (reg de parcs i jardins, horts urbans, neteja de vials, etc.). El Pla ha de definir-los, quantificar, parametritzar i marcar les pautes de com distribuir-la fins on es pugui necessitar.
Per tant la contractació es considera convenient per l'interès públic que representa.
L’article 25.2.c) de la Llei 7/1985, de 2 d’abril, reguladora de les bases de règim local, estableix que és una competència pròpia dels municipis: “Abastament d'aigua potable a domicili i evacuació i tractament d'aigües residuals”.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 71353100-8 (serveis d’estudis hidrogràfics).
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. No obstant, només una ha presentat pressupost.
L'empresa que ha presentat pressupost en temps i forma és SOCADE Engineering Solutions, per un import d'11.800,00 € (IVA exclòs). Es considera que el proveïdor proposat compta amb capacitat d'obrar i amb l'habilitació professional necessària per realitzar la prestació anteriorment descrita.
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de servei "Redacció del Pla director d'aigua regenerada", a SOCADE Engineering Solutions, amb CIF núm. B61930673, per un import d'11.800,00 € (sense IVA), més 2.478,00 € (21% d'IVA), el que fa un import total de 14.278,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1610.63900 amb càrrec a l'exercici 2022.
Tercer. Designar com a responsable de l’execució l’enginyer de l'Ajuntament.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 2170/2022. Contracte menor de servei – redacció d'un projecte tècnic per a la implantació d'una nova deixalleria

	Favorable
	Tipus de votació: unanimitat

	El 14 de novembre de 2022, el regidor delegat de Medi Ambient ha emès informe justificatiu de la necessitat de contractar el servei per a la redacció d'un projecte tècnic per a la implantació d'una nova deixalleria.
La motivació que justifica la necessitat del contracte és la següent:
· Després de la implementació del sistema de recollida de residus porta a porta són necessàries unes noves instal·lacions, ja que la deixalleria actual ha quedat petita pel volum de residus que genera la ciutat i la seva ubicació no en permet l'ampliació.
· La deixalleria també té una funció educacional oferint visites escolars i a altres grups interessats.
· Existeix la necessitat d’adequar-la a la normativa vigent.
· La deixaria actual no disposa de l’espai adequat per a poder donar el servei que la ciutadania necessita.
Per tot l'exposat, es considera convenient per l'interès públic que representa.
L'Ajuntament no disposa de mitjans personals i materials propis per a poder-ho executar directament, per tant es justifica la seva necessitat i idoneïtat.
El codi CPV (vocabulari comú de la contractació pública de la Unió Europea) en què es categoritza aquesta activitat econòmica és 71242000-6 - Preparació de projectes i dissenys, càlcul de costos.
El pressupost d'aquest servei és inferior a 15.000,00 € (sense IVA), i la durada prevista per a efectuar-lo és inferior a un any, sense pròrroga, el que suposa que el procediment adequat per a la seva tramitació serà el contracte menor.
L'Ajuntament ha sol·licitat tres pressupostos a tres empreses amb capacitat d'obrar i habilitat professional per a la seva realització. Les empreses que han presentat pressupost en temps i forma són: Enginyeria i integració ambiental SLP, Marc Vilar i Bertran i Societat d'Enginyeria Castella Grané SLP.
El 18 de novembre de 2022, la tècnica de l’àrea de Medi Ambient ha informat, que una vegada vistes les ofertes presentades, es considera que l'oferta econòmicament més avantatjosa és la presentada per Enginyeria i integració ambiental SLP, per un import total de 9.680,00 € (IVA inclòs).
El present contracte no s'està alterant l'objecte del contracte ni es procedeix al seu fraccionament per evitar l'aplicació de les regles generals de la contractació.
Examinada la documentació que l'acompanya, vist l'informe de secretaria i intervenció, i de conformitat amb els articles 29.8, 63.4, 118, 131.3 i 154.5 i la disposició addicional segona de la Llei 9/2017, de 8 de novembre, de contractes del sector públic,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, per unanimitat dels assistents, acorda:
Primer. Adjudicar el contracte menor de serveis per a la redacció d'un projecte tècnic per a la implantació d'una nova deixalleria, a Enginyeria i integració ambiental SLP, amb CIF núm.  B25790437, per un import de 8.000,00 € (sense IVA), més 1.680,00 € (21% d'IVA) el que fa un import total de 9.680,00 € (IVA inclòs).
Segon. Autoritzar i disposar la despesa amb càrrec a l'aplicació pressupostària 1610.64100 amb càrrec a l'exercici 2022.
Tercer. Designar com a responsable de l’execució la tècnica de l'àrea de Medi Ambient.
Quart. Una vegada realitzada la prestació, incorporar la factura i tramitar el pagament si escau.
Cinquè. Notificar la resolució a l'adjudicatari i als licitadors que han presentat pressupost.


	Expedient 2068/2022. Contracte obert simplificat d’obra – Rehabilitació de local per a noves dependències de la Policia Local de Solsona

	Desfavorable
	Tipus de votació: unanimitat

	El 19 de setembre de 2022, la Junta de Govern Local aprova l'expedient 1083/2022 de contractació per l’obra “Rehabilitació de local per a noves dependències de la Policia Local de Solsona”; i es convoca la licitació per a l’adjudicació mitjançant procediment obert.
El 20 de setembre de 2022 es publica l'anunci de contractació al Perfil del Contractant, obrint als efectes un termini de 26 dies naturals, comptats des de l’enviament de l’anunci al Perfil del Contractant de la Plataforma de Serveis de Contractació Pública per a què es presentin proposicions.
El 19 d'octubre de 2022 es constitueix la mesa de contractació per a l'obertura dels Sobres Digitals a través de l’eina Sobre Digital de licitació electrònica integrada amb la Plataforma de Serveis de Contractació Pública de la Generalitat de Catalunya.
El 24 d'octubre de 2022, la Junta de Govern Local, acorda declarar desert el procediment obert per a la contractació de l’obra “Rehabilitació de local per a noves dependències de la Policia Local de Solsona” (expedient 1083/2022), al no haver-se presentat cap proposició en el termini de presentació d'ofertes.
El 24 d'octubre de 2022, la Junta de Govern Local aprova l'expedient 2068/2022 de contractació per a l’obra “Rehabilitació de local per a noves dependències de la Policia Local de Solsona”; i es convoca la licitació per a l’adjudicació mitjançant procediment obert simplificat.
El 27 d'octubre de 2022 es publica l'anunci de contractació al Perfil del Contractant, obrint als efectes un termini de vint naturals, comptats des de l’enviament de l’anunci al Perfil del Contractant de la Plataforma de Serveis de Contractació Pública per a què es presentin proposicions.
El 18 de novembre de 2022 es constitueix la mesa de contractació per a l'obertura dels Sobres Digitals a través de l’eina Sobre Digital de licitació electrònica integrada amb la Plataforma de Serveis de Contractació Pública de la Generalitat de Catalunya.
S’accedeix al certificat de l’eina Sobre Digital i es comprova que no hi ha cap licitador que hagi presentat proposicions.
La mesa de contractació aprova proposar la declaració com a deserta a l'òrgan de contractació.
Examinada la documentació que l'acompanya, i de conformitat amb l’establert en la disposició addicional segona de la Llei 9/2017 de 8 de novembre, de contractes del sector públic, per la qual es traslladen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda declarar desert el procediment obert simplificat per la contractació de l’obra “Rehabilitació de local per a noves dependències de la Policia Local de Solsona” (expedient 2068/2022), al no haver-se presentat cap proposició en el termini de presentació d'ofertes.


CONVENIS
	Expedient 2210/2022. Addenda de pròrroga del conveni de col·laboració i encàrrec de gestions amb l'Agència de l'Habitatge de Catalunya relatiu a la borsa de mediació situada en aquest municipi, per a l'any 2023

	Favorable
	Tipus de votació: unanimitat

	Es dona compte de l'addenda de pròrroga del conveni de col·laboració i encàrrec de gestions amb l'Agència de l'Habitatge de Catalunya relatiu a la borsa de mediació situada en aquest municipi, per a l'any 2022, i que es transcriu tot seguit:
«Addenda de pròrroga del conveni de col·laboració i encàrrec de gestions entre l'Agència de l'Habitatge de Catalunya i l'Ajuntament de Solsona relatiu a la borsa de mediació situada en aquest municipi, per a l'any 2023
Reunits
D’una banda, el senyor Jaume Fornt i Paradell, director de l’Agència de l’Habitatge de Catalunya, designat per Acord de Govern 93/2020, de 14 de juliol, i de conformitat amb les funcions atribuïdes a l’article 2.2.i) dels Estatuts de l’Agència aprovats pel Decret 157/2010, de 2 de novembre.
I d’una altra, la senyora Judit Gisbert i Ester, alcaldessa de l’Ajuntament de Solsona.
Ambdues parts es reconeixen recíprocament la capacitat legal necessària per a formalitzar aquest conveni, i a aquest efecte,
Manifesten
1. L’any 2019 es va formalitzar el conveni de col·laboració entre l’Agència de l’Habitatge de Catalunya i l’Ajuntament de Solsona, relatiu a l’oficina local d’habitatge situada en aquest municipi, amb l’objecte d’establir els termes i les condicions de la col·laboració entre les parts per a l’assessorament i gestió de serveis en matèria d’habitatge respecte de diverses tasques competència de la Generalitat de Catalunya, en el marc del Pla per al dret a l’habitatge aprovat per Decret 75/2014, de 27 de maig.
2. El pacte onzè de l’esmentat conveni preveu que:
“El conveni tindrà vigència fins al dia 31 de desembre de 2019, i pot ser prorrogat fins a un màxim de 4 anys addicionals, de conformitat a l’article 49 de la Llei 40/2015, d’1 d’octubre, de règim jurídic del sector públic, per mutu acord de les parts, prèvia petició per escrit de qualsevol de les parts signatàries, que ho haurà de realitzar amb un preavís d’un mes del venciment del termini inicial.”
3. El conveni s’ha prorrogat l’any 2020, l’any 2021 i l’any 2022, mitjançant la formalització de les corresponents addendes de pròrroga.
4. Atès que el Decret 75/2014, de 27 de maig, del Pla per al dret a l’habitatge és vigent fins que no s’aprovi i entri en vigor un nou pla de l’habitatge que el substitueixi, i que ambdues parts posen de manifest l’interès en prorrogar el conveni de col·laboració establert, amb la finalitat de mantenir l’any 2023 el funcionament dels serveis i activitats pactats,
Per tot això,
Acorden
1. Prorrogar el conveni de col·laboració entre l’Agència de l’Habitatge de Catalunya i l’Ajuntament de Solsona, pel període comprès entre l’1 de gener i el 31 de desembre de 2023, el qual té per objecte establir els termes i les condicions de la col·laboració entre les parts per a l’assessorament i la gestió de serveis en matèria d’habitatge, amb la finalitat de facilitar a la ciutadania la proximitat de les gestions i serveis relatius a l’habitatge.
2. Mantenir els pactes previstos en el conveni signat l’any 2019, acordant que les aportacions econòmiques que s’hi estableixen en el pacte quart, seran per al 2023, les següents:
2.1. L’import del pagament fix per serveis bàsics establert en el pacte quart, a) del conveni, serà de ____________ €.
2.2. L’aportació màxima que s’estableix en el pacte quart, c) del conveni serà de ____________ €.
3. La certificació que preveu el Pacte cinquè b) del conveni, que cal presentar per justificar les aportacions econòmiques atorgades per l’Agència de l’Habitatge de Catalunya, s’ha de lliurar amb efectes de data 31 de desembre de 2023, i ha de ser signada per l’interventor, o excepcionalment, pel secretari de l’ens local i ha de justificar la totalitat de l’import atorgat, tant pel que fa a l’activitat desenvolupada, com també als serveis mínims prestats pel personal adscrit a l’oficina.
Els pagaments de les aportacions econòmiques previstes en aquesta addenda, es tramitaran a favor de l’Ajuntament de Solsona.
4. La vigència de la present addenda de pròrroga serà fins al 31 de desembre de 2023.
En prova de conformitat, les parts interessades signen aquesta addenda en el lloc i en la data indicats.»
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut de l'addenda del conveni esmentat i autoritzar l’alcaldessa per signar-la.


	Expedient 2211/2022. Addenda de pròrroga del conveni de col·laboració amb l'Agència de l'Habitatge de Catalunya, relatiu al programa de mediació per al lloguer social per a l'any 2023

	Favorable
	Tipus de votació: unanimitat

	Es dona compte de l'addenda de pròrroga del conveni de col·laboració amb l’Agència de l'Habitatge de Catalunya, relatiu al programa de mediació per al lloguer social per a l'any 2023, i que es transcriu tot seguit:
«Addenda de pròrroga del conveni de col·laboració entre l’Agència de l’Habitatge de Catalunya i l’Ajuntament de Solsona, relatiu al programa de mediació per al lloguer social per a l'any 2023
Reunits
D’una banda, el senyor Jaume Fornt i Paradell, director de l’Agència de l’Habitatge de Catalunya, designat per Acord de Govern 93/2020, de 14 de juliol, i de conformitat amb les funcions atribuïdes a l’article 2.2.i) dels Estatuts de l’Agència aprovats pel Decret 157/2010, de 2 de novembre.
I d’una altra, la senyora Judit Gisbert i Ester alcaldessa de l’Ajuntament de Solsona.
Ambdues parts es reconeixen recíprocament la capacitat legal necessària per a formalitzar aquest conveni, i a aquest efecte,
Manifesten
1. L’any 2019 s’ha formalitzat el conveni de col·laboració entre l’Agència de l’Habitatge de Catalunya i l’Ajuntament de Solsona, relatiu al Programa de mediació per al lloguer social d’habitatges d’aquest municipi, que tenia per objecte establir els termes i les condicions de la col·laboració entre les parts per impulsar el programa mitjançant la Borsa de mediació, per tal de facilitar a la ciutadania la proximitat de la gestió d’aquests serveis en el territori, en el marc del Pla per al dret a l’habitatge aprovat per Decret 75/2014, de 27 de maig.
2. El pacte onzè de l’esmentat conveni preveu que:
“El conveni tindrà vigència fins al dia 31 de desembre de 2019, i pot ser prorrogat fins a un màxim de 4 anys addicionals, de conformitat a l’article 49 de la Llei 40/2015, d’1 d’octubre, de règim jurídic del sector públic, per mutu acord de les parts, prèvia petició per escrit de qualsevol de les parts signatàries, que ho haurà de realitzar amb un preavís d’un mes del venciment del termini inicial.”
3. El conveni s’ha prorrogat l’any 2020, 2021 i 2022 mitjançant la formalització de les corresponents addendes de pròrroga.
4. Atès que el Decret 75/2014, de 27 de maig, del Pla per al dret a l’habitatge és vigent fins que no s’aprovi i entri en vigor un nou pla de l’habitatge que el substitueixi, i que ambdues parts posen de manifest l’interès en prorrogar el conveni de col·laboració establert, amb la finalitat de mantenir l’any 2023 el funcionament dels serveis i activitats pactats,
Per tot això,
Acorden
1. Prorrogar el conveni de col·laboració entre l’Agència de l’Habitatge de Catalunya i l’Ajuntament de Solsona, relatiu al Programa de mediació per al lloguer social d’habitatges en aquest municipi/comarca, pel període comprès entre l’1 de gener i el 31 de desembre de 2023, el qual té per objecte establir els termes i les condicions de la col·laboració entre les parts per impulsar el programa mitjançant la Borsa de mediació, per facilitar a la ciutadania la proximitat de la gestió d’aquests serveis en el territori.
2. Mantenir tots els pactes previstos en el conveni signat l’any 2019, acordant que les aportacions econòmiques que s’hi estableixen en els pactes quart i cinquè, seran per al 2023, les següents:
2.1.L’import per actuacions de mediació amb contractes nous, establert en el pacte quart 1), serà de 450,00 €, o 475,00 € en cas de desplaçaments per a captació d’habitatges d’altres localitats.
2.2. L’import per actuacions de gestió i seguiment de contractes anteriors, establert en el pacte quart 1), serà de 200,00 €.
2.3.L’import del pagament fix en concepte de bestreta i a compte de l’aportació màxima establert en el pacte cinquè a) del conveni, serà de ____________ €.
2.4. L’aportació màxima que s’estableix en el pacte quart, 3) del conveni serà de ____________ €.
3. La certificació que preveu el Pacte cinquè b) del conveni, que cal presentar per justificar les aportacions econòmiques atorgades per l’Agència de l’Habitatge de Catalunya, s’ha de lliurar amb efectes de data 31 de desembre de 2023, i ha de ser signada per l’interventor, o excepcionalment, pel secretari de l’ens local i ha de justificar la totalitat de l’import atorgat, tant pel que fa a l’activitat desenvolupada, com també als serveis mínims prestats pel personal adscrit a l’oficina.
Els pagaments de les aportacions econòmiques previstes en aquesta addenda, es tramitaran a favor de l’Ajuntament de Solsona.
4. La vigència de la present addenda de pròrroga serà fins al 31 de desembre de 2023.
En prova de conformitat, les parts interessades signen aquesta addenda, en el lloc i en la data indicats.»
A proposta del regidor delegat d'Habitatge,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda aprovar el contingut de l'addenda del conveni esmentat i autoritzar l’alcaldessa per signar-la.


CULTURA
	Expedient 2241/2022. Escola Arrels II – utilització material

	Favorable
	Tipus de votació: unanimitat

	Vista la sol·licitud presentada i subscrita per Jordi Segura i Clares, amb DNI núm. ***7671**, representant de l’Escola Arrels II, en què demana poder utilitzar tres plafons metàl·lics, del 12 al 21 de desembre de 2022, per a poder dur a terme una exposició dins de les instal·lacions de l'Escola Arrels II;
A proposta de l’alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita.


DESENVOLUPAMENT LOCAL
	Expedient 676/2022. Projecte “Suport a la innovació en la gestió del talent i el creixement del teixit productiu al territori SolCar” – assessorament especialitzat adreçat a empreses del territori SolCar

	Favorable
	Tipus de votació: unanimitat

	Vist que en data 13 d’abril de 2022 l’Ajuntament de Solsona va presentar la sol·licitud en el marc de la convocatòria del Programa de projectes innovadors i experimentals de l’any 2022 per un import de 64.309,24 €, sobre un cost del total de 85.745,65 €, per a la realització del pla d’execució anual denominat “Aplicació de noves metodologies per a la millora de l’ocupabilitat, la gestió del talent i la competitivitat del teixit productiu al territori SolCar” d’acord amb la Resolució EMT/500/2022, de 18 de febrer, per la qual s’obre la convocatòria per a l’any 2022 per a la concessió de subvencions destinades al Programa de projectes innovadors i experimentals;
Vist que un cop valorada la sol·licitud, en data 23 de juny de 2022 va ser examinada per l’òrgan col·legiat establert a la base 14.4 de l’annex 1 de l’Ordre TSF/138/2018, d’1 d’agost;
Vist que el Servei d’Ocupació de Catalunya en data 14 de juliol de 2022 ha resolt atorgar a l’Ajuntament de Solsona la subvenció de 64.309,24 €, sobre un cost total elegible de 85.745,65 € destinada a finançar totalment el pla d’execució anual denominat “Aplicació de noves metodologies per a la millora de l’ocupabilitat, la gestió del talent i la competitivitat del teixit productiu al territori SolCar” i específicament els projectes que l’engloben;
Vist que un dels projectes que formen part del pla d’execució anual és “Suport a la innovació en la gestió del talent i el creixement del teixit productiu al territori SolCar” i que una de les activitats és la realització d’assessoraments especialitzats adreçats a empreses del territori SolCar;
Vist la conveniència d’establir les instruccions sobre la selecció d’empreses per accedir a aquests assessoraments especialitzats;
Vist que amb aquestes instruccions es regula l’accés per part de les empreses a rebre assessoraments especialitzats per part de persones externes i expertes en diferents àmbits d’assessorament a través dels criteris de valoració descrites en aquestes instruccions;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar les instruccions per a la selecció d'empreses per accedir a assessoraments especialitzats perquè esdevinguin més competitives per generar i/o mantenir l’ocupació 2022/2023.


	Expedient 2208/2022. Bases del XV Concurs d’aparadors per Nadal – 2022

	Favorable
	Tipus de votació: unanimitat

	Vist que, anualment, i des de fa 15 anys, des de l’Ajuntament de Solsona a través de l’Agència de Desenvolupament Local de Solsona i Cardona s’organitza un concurs d’aparadors comercials;
Vist que l’embelliment dels aparadors dels establiments comercials contribueix a dinamitzar els eixos comercials i l’economia local del municipi;
Vist que és voluntat d’aquest Ajuntament contribuir al desenvolupament econòmic local;
A proposta del regidor delegat de Desenvolupament local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar les bases reguladores del “XV Concurs d’Aparadors per Nadal – 2022”, que es transcriuen a continuació, amb una consignació pressupostaria de 1.025,00 € en concepte de premis:
«XV Concurs d'aparadors per Nadal – 2022
Bases reguladores
El convoca
Convoca el XV Concurs d’aparadors per Nadal de Solsona la regidoria de Desenvolupament Local a través de l’Agència de Desenvolupament Local de Solsona i Cardona.
Objecte i temàtica
L’objectiu del concurs és que Nadal sigui una festa als carrers i als establiments de Solsona i que els propis establiments contribueixin a dinamitzar els eixos comercials. La temàtica dels aparadors se centrarà en les festes nadalenques.
Participants
Pot participar-hi qualsevol establiment a peu de carrer ubicat a Solsona.
Format
El format de la composició de l’aparador és lliure. Cal situar-la dins l’establiment en un lloc visible des del carrer. El jurat valorarà positivament els factors següents:
1. Impacte visual de l’aparador (de 0 a 5 punts)
L'aparador atreu l'atenció al vianant?
Té estímuls visuals/elements que criden l'atenció?
Sedueix per comprar?
2. Originalitat i creativitat (de 0 a 5 punts)
Utilitza elements/materials diferents que destaquin sobre la resta d'aparadors?
Produeix una sorpresa agradable?
És original?
3. Coherència de l’aparador amb la botiga (de 0 a 3 punts)
Hi ha una relació entre el què és l'establiment, la imatge que té, el producte que ven i la imatge de l'aparador?
Hi ha harmonia entre el que ven el comerç i el que transmet l'aparador?
Amb la mateixa composició no es podrà participar al concurs de pessebres organitzat des de l’Àrea de Cultura de l’Ajuntament de Solsona. Un mateix comerç pot participar als dos concursos, però amb dues composicions diferents.
Durada
El jurat passarà a valorar els aparadors entre els dies 3 i 17 de desembre de 2022. La composició de l’aparador s’ha de mantenir com a mínim fins al 26 de desembre de 2022.
Inscripció i més informació
Per participar-hi caldrà omplir el formulari que hi ha al web de l’Ajuntament de Solsona i a la de l’agència o en aquest enllaç https://forms.gle/Z2LnjUKwaeimBn6P8 abans del dia 30 de novembre (inclòs).
Es facilitarà als participants un distintiu on dirà “Establiment participant al concurs d’aparadors de Nadal 2022”, que s’ha de col·locar en un lloc visible a l’aparador que concursa. Per qualsevol dubte es pot telefonar al 973481009 o al 690572694.
Jurat i veredicte
El jurat enguany serà unipersonal i estarà format pel tècnic aparadorista Pep Navarro, especialitzat en la petita i mitjana empresa en disseny d'aparadors, assessoria comercial, disseny d'estands, creació d'espais i organització d'esdeveniments. El tècnic emetrà un veredicte amb els aparadors guanyadors del concurs.
Un cop finalitzada la campanya de Nadal, entre el 9 i el 12 de gener de 2023, el Pep Navarro passarà per tots els comerços i establiments inscrits al concurs per valorar l’aparador i fer un assessorament individualitzat per treure el màxim rendiment de l’aparador. No cal que els comerços tinguin l’aparador de Nadal muntat fins al 12 de gener de 2023, ja que la persona del jurat farà fotos de cada un dels aparadors participants al concurs.
El lliurament de premis tindrà lloc el dia 21 de desembre de 2022 a les 16.00 hores a la sala de Plens de l’Ajuntament.
Premis
Els tres primers classificats rebran un distintiu que podran posar a l’aparador i s’atorgarà també un premi de 300,00 € al primer classificat, un premi de 200,00 € al segon i un premi de 150,00 € al tercer per gastar al comerç local.
Entre els participants que no estiguin entre els tres primers classificats es sortejaran 15 premis de 25,00 € per gastar al comerç local.
En cas que hi hagi aparadors que obtinguin una alta valoració, el jurat podrà atorgar alguna menció honorífica al marge dels tres aparadors guanyadors.
Nota
La participació en aquest concurs pressuposa la total acceptació d’aquestes bases. Qualsevol fet imprevist o detall no inclòs en aquestes bases serà resolt pel jurat.
Agrairem que, per tal de fer les festes més lluïdes i els carrers més acollidors, es mantinguin els llums dels aparadors encesos fins a les 22.00 hores els dies feiners, així com els diumenges i festius d'acord amb les recents mesures d'eficiència energètica aprovades.»


	Expedient 2209/2022. Col·locació d’un plafó en un aparador c/ de Sant Cristòfol

	Favorable
	Tipus de votació: unanimitat

	Vista la sol·licitud d’autorització per col·locar un plafó entre finestra i finestra a un aparador del carrer de Sant Cristòfol entre els dies 1 de desembre de 2022 i 3 de febrer de 2023, en motiu de les festes de Nadal;
A proposta dels regidors delegats de Desenvolupament Local i d'Urbanisme,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita, sense perjudici d'altres autoritzacions que siguin preceptives.


EDUCACIÓ
	Expedient 2235/2022. Escola Setelsis – millores i reparacions

	Favorable
	Tipus de votació: unanimitat

	Vista la sol·licitud presentada i subscrita per Isabel Traveset i Guilanyà, directora de l’Escola Setelsis Solsona, en què presenta el llistat de millores i reparacions que caldria fer a l’Escola durant les vacances de Nadal 2022-2023, per ordre de prioritat:
· pintar la façana del mòdul de la darrera ampliació (tres tons de gris)
· posar reg a les dues jardineres grans del pati
· pintar de color blanc la paret del menjador;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda comunicar a la sol·licitant que a mesura de les disponibilitats pressupostàries i de la brigada municipal s'aniran duent a terme les millores i les reparacions sol·licitades.


	Expedient 2242/2022. Escola El Vinyet – festa del reconeixement docent

	Favorable
	Tipus de votació: unanimitat

	Vista la sol·licitud presentada i subscrita per Anna Maria Serra i Ros, representant del CEIP El Vinyet, amb NIF núm. Q2500394H, en què demana un ajut econòmic per pagar les despeses que ocasionarà l’organització de la festa del reconeixement docent que es durà a terme el dia 30 de novembre;
A proposta de la regidora delegada d’Educació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda concedir un ajut de quatre-cents euros (400,00 €). D’acord amb la Llei 38/2003, de 17 de novembre, General de Subvencions, per poder cobrar la subvenció atorgada s’ha d’acreditar el compliment de l’objecte de la subvenció pública, aportant els documents de justificació que tot seguit es detallen:
· document que acrediti la realització de l’actuació,
· cost total de l’actuació (còpia de les factures i altres documents de valor probatori equivalent),
· finançament de l’actuació (recursos propis i altres ajuts),
· full de dades bancàries.
Els documents justificatius hauran de tenir correspondència amb l’any de concessió de la subvenció i s’hauran d’aportar dins aquesta mateixa anualitat a no ser que s’hagi sol·licitat pròrroga. L’incompliment d’aquests requisits porta implícita la renúncia a l’ajut i es procedirà d’ofici a la seva revocació.


ESPORTS
	Expedient 2158/2022. Club Tennis Solsona – reserves de les instal·lacions de tennis i de pàdel

	Favorable
	Tipus de votació: unanimitat

	Vista la sol·licitud d’un soci del Club Tennis Solsona, en què demana informació en relació a les reserves de tennis i de pàdel que s'han creat aquest any, i quantes hores de classe amb monitor, tant de tennis com de pàdel, s'han dut a terme;
A proposta del regidor delegat d'Esports i de l'alcaldessa,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda comunicar al sol·licitant que:
1. En el període comprés entre l’1 de gener i el 30 de novembre de 2022, s’ha fet un total de reserves per instal·lació de:
· pistes de pàdel: 2.234 hores
· pista de frontó: 108 hores
· pistes de tennis: 1.630 hores
2. En el mateix període, s’ha fet les reserves de classes amb monitor per instal·lació de:
· pistes de pàdel: 351 hores
· pista de frontó: 23 hores (monitor tennis)
· pistes de tennis: 360 hores
No s’hi comptabilitzen les reserves de les extraescolars de l’Institut Francesc Ribalta i de les activitats d’estiu de les piscines municipals.


	Expedient 2218/2022. Prova ciclista Stravada – ocupació espai públic i utilització material, 4 de febrer de 2023

	Favorable
	Tipus de votació: unanimitat

	Vista la sol·licitud presentada i subscrita per Marcel Xandri i Bonvehí, amb DNI núm. ***2009**, en què, amb motiu de la celebració de la prova ciclista Stravada que se celebrarà el dia 4 de febrer de 2023, de les 7.00 a les 16.00 hores, demana els espais i material següent:
· la plaça del Camp i entorn per fer entrega de dorsals, sortida i arribada, estancs i donar el dinar
· el Camp del Serra, la meitat per zona d’aparcament per als participants i l’altra meitat per donar la sortida, incloent-hi un warm up
· el nucli antic, per on passaran primer tots els participants, des del portal del Camp al portal del Pont, fins a les 10.00 hores
· dutxes
· els lavabos de la plaça del Camp
· punt per rentar les bicicletes
· aparcament d’autocaravanes per la nit abans
· tanques, equip de so, taules i cadires
· la presència de la Policia Local per fer talls a la carretera als llocs que passa per Solsona;
Vist l'informe 579/2022 emès per la Policia Local i a proposta dels regidors delegats d'Esports i de Governació i de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda concedir el que sol·licita i es comunica al sol·licitant que l’organització s’haurà de fer responsable de tenir voluntaris que es col·loquin als accessos del carrer del Castell, plaça Major, carrer de Sant Miquel, plaça de la Catedral i portal del Pont per assegurar el pas dels vianants i vehicles en el moment del pas de la competició i que s'ha de comunicar amb antelació el recorregut dels participants dins el nucli urbà de Solsona per preparar possibles senyalitzacions excepcionals i punts de reforç amb personal policial o de voluntaris. S'habilitarà un punt d'aigua al Camp del Serra per a poder rentar les bicicletes. Recordar al sol·licitant que per dur a terme aquesta activitat esportiva s’ha de comunicar prèviament al Servei Català de Trànsit.


GOVERNACIÓ
	Expedient 2226/2022. Canvi de nom d’una llicència de gual – c/ de Pau Alinyà

	Favorable
	Tipus de votació: unanimitat

	Vista una sol·licitud de canvi de nom d’una llicència de gual col·locat al carrer de Pau Alinyà;
A proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el canvi de nom sol·licitat.


	Expedient 2240/2022. Ocupació de la via pública amb taules i cadires – pg. Sant Antoni M. Claret

	Favorable
	Tipus de votació: unanimitat

	Vista la sol·licitud de permís per a la instal·lació d'una terrassa exterior al passeig de Sant Antoni M. Claret fins el 31 de desembre de 2022;
Atès que l'autorització d'ocupació de la via pública amb taules i cadires s'ha de demanar a principis de cada exercici;
Vistos els informes emesos per la Policia Local i els Serveis Tècnics Municipals i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2021, de 4 d'octubre, i per unanimitat dels assistents, acorda:
1. Autoritzar la instal·lació de la terrassa, amb el nombre de taules que es detallen tot seguit, fins el 31 de desembre de 2022:
· març: 4 taules
· abril: 6 taules
· maig: 8 taules
· juny: 12 taules
· juliol i agost: 16 taules
· setembre, 1a quinzena: 16 taules, 2a quinzena: 8 taules
· octubre, novembre i desembre: 6 taules.
2. Comunicar al sol·licitant que s'han de complir els condicionants següents:
· Tots els elements que pertanyin a una mateixa autorització i/o establiment estaran realitzats amb material del mateix color, disseny i textura. Cap element pot estar ancorat al paviment. El conjunt de mobiliari instal·lat haurà d’harmonitzar entre si i amb l’entorn. No es permetrà la instal·lació de mobiliari de publicitat. Totes les instal·lacions i complements han de ser desmuntables.
· No s’admet la delimitació de l’espai amb tanques, jardineres o elements similars.
· A requeriment de l’Ajuntament, i sempre que concorrin raons d’interès públic (fires, dies de mercat, o altres que es considerin necessaris per a l'interès públic...), la titular de la llicència queda obligada a retirar la terrassa i deixar lliure l’espai públic ocupat.
· El titular de la llicència queda obligada a vetllar pel control de les molèsties generades per l’activitat a la terrassa, en especial pel que fa al soroll.
· No es permet cap font d’emissió de música, soroll, etc. (aparells de TV, reproductors de música o similars).
· Els horaris d’ús establerts a l’Ordenança són els següents: l’horari màxim d’ocupació de diumenge a dijous finalitzarà a les 01.00 hores, i els divendres, dissabtes i vigílies de festius finalitzarà a les 02.00 hores. L’incompliment de l’horari serà motiu de retirada del permís concedit.
En cas de no complir-se aquests requisits, l'Ajuntament aplicarà la sanció corresponent i es reserva la possibilitat de revocar l'ocupació de la via pública.
3. Advertir al sol·licitant que per l'exercici 2023 serà necessari sol·licitar la corresponent autorització.
4. D’acord amb l’ordenança núm. 12 actualment vigent, la taxa per cada taula i les cadires corresponents, al passeig de Sant Antoni M. Claret, durant els mesos de juliol i agost, és de 36,90 €/mes; la resta de l’any és de 22,60 €/mes.


	Expedient 2172/2022. Ocupació via pública – instal·lació parada venda castanyes

	Favorable
	Tipus de votació: unanimitat

	Vista la sol·licitud de permís per instal·lar una parada de venda de castanyes del 3 al 8 de desembre de 2022;
Vist l'informe 561/2022 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 339/2022, de 4 d'octubre, i per unanimitat dels assistents, acorda concedir el permís sol·licitat, un cop pagats els drets corresponents, aportat l'impost sobre activitats econòmiques, l’assegurança de responsabilitat civil, l’alta a la Seguretat Social, el carnet de manipulador d'aliments i després d'haver efectuat el pagament del preu públic per parades, barraques, casetes de venda... situades en terrenys d’ús públic. S’ha de tenir en compte que la parada s’ha d’instal·lar al passeig de Sant Antoni M. Claret, seguint les indicacions de la Policia Local i que la zona ha de quedar sempre neta pel responsable de l’activitat. El preu públic per parades de venda ambulant, per fires i festes, situades en terrenys d'ús públic ascendeix a 2,00 €/ml/dia, per tant, l'import a abonar és de 36,00 €.


	Expedient 2220/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica al sol·licitant que s'ha de passar a recollir la tarja per l'Oficina d'Atenció Ciutadana.


	Expedient 2221/2022. Tarja de resident al nucli antic – zona verda

	Favorable
	Tipus de votació: unanimitat

	Vista la sol·licitud de concessió de la tarja de resident al nucli antic, per a un vehicle;
Atès que compleix amb els criteris previstos al punt 11 de l’article 43.2 de l’Ordenança general de circulació de Solsona;
La Junta de Govern Local, en virtut de les facultats que té delegades per decret d’Alcaldia 339/2021, de 4 d’octubre, i per unanimitat dels assistents, acorda concedir el que sol·licita. Es comunica a la sol·licitant que s'ha de passar a recollir la tarja per l'Oficina d'Atenció Ciutadana.


HISENDA
	Expedient 742/2022. Bonificació 50% ICIO – instal·lació d'un sistema de captació d'energia solar fotovoltaica d’autoconsum en una instal·lació en sòl urbà diferent del residencial (industrial), c/ Ganiveters, pol. ind. Els Ametllers

	Favorable
	Tipus de votació: unanimitat

	Vista la sol·licitud de bonificació del 50% de l'impost sobre construccions, instal·lacions i obres (ICIO), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà diferent del residencial (industrial) situada al carrer dels Ganiveters, al polígon industrial Els Ametllers, (llicència núm. Mn2022/115), llicència concedida per acord de la Junta de Govern Local el dia 20 de juny de 2022;
Vist que s'ha aportat la documentació justificativa de final d'obra (registre d'entrada 2022-E-RE-1137, de 12 de setembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda bonificar al sol·licitant cent cinquanta-un euros amb noranta-cinc cèntims (151,95 €), corresponents al 50% de l'ICIO.


	Expedient 824/2022. Bonificació 50% ICIO – instal·lació d'un sistema de captació d'energia solar fotovoltaica en una instal·lació en sòl no urbanitzable, partida de Santa Llúcia

	Favorable
	Tipus de votació: unanimitat

	Vista la sol·licitud de bonificació del 50% de l'impost sobre construccions, instal·lacions i obres (ICIO) per a l'obra d'instal·lació d'un sistema de captació d'energia solar fotovoltaica en una instal·lació en sòl no urbanitzable situada a la partida de Santa Llúcia (exp. Mn2022/148), llicència concedida per acord de la Junta de Govern Local el dia 4 de juliol de 2022;
Vist que s'ha aportat la documentació justificativa de final d'obra (registre d'entrada 2022-E-RE-1482, de 16 de novembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda bonificar al sol·licitant cinc-cents trenta-tres euros amb quaranta-quatre cèntims (533,44 €), corresponents al 50% de l'ICIO.


	Expedient 1346/2021. Bonificació 50% IBI – instal·lació d'un sistema de captació d'energia solar fotovoltaica d’autoconsum en un habitatge, c/ de Marià Fortuny

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en un habitatge situat al carrer de Marià Fortuny (llicència núm. Mn2021/110), llicència concedida per acord de la Junta de Govern Local el dia 2 d'agost de 2021;
Vist que s'ha aportat la documentació justificativa de final d'obra (registre d'entrada 2022-E-RE-33, d'11 de gener);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a aquest habitatge situat al carrer de Marià Fortuny (ref. cadastral 6601110CG7560S0001AZ).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


	Expedient 1616/2022. Bonificació 50% IBI – instal·lació d'un sistema de captació d'energia solar fotovoltaica d’autoconsum en una instal·lació en sòl urbà, c/ de Sant Salvador

	Favorable
	Tipus de votació: unanimitat

	Vista la sol·licitud de bonificació corresponent de l'impost sobre béns immobles (IBI), per a l'obra d'instal·lació d'un sistema de captació d'energia solar fotovoltaica d'autoconsum en una instal·lació en sòl urbà situada al carrer de Sant Salvador (llicència núm. Mn2022/196), llicència concedida per acord de la Junta de Govern Local el dia 16 d'agost de 2022;
Vist que s'ha aportat la documentació justificativa de final d'obra (registre d'entrada 2022-E-RE-1495, de 18 de novembre);
Vist l'informe emès pels Serveis Tècnics Municipals i a proposta de l’alcaldessa i dels regidors delegats d’Urbanisme i d'Hisenda,
La Junta de Govern Local, en virtut de les facultats que té delegades per decret d’Alcaldia 339/2019, de 4 d'octubre, i per unanimitat dels assistents, acorda:
1. Informar favorablement la bonificació del 50% de l’IBI, fins a un import màxim de cinc-cents euros (500,00€) per any, fins un màxim de 3 anys, a aquest habitatge situat al carrer de Sant Salvador (ref. cadastral 7305714CG7570N0001DJ).
2. Donar trasllat d’aquest acord a la part interessada i a l’Organisme Autònom de Gestió i Recaptació de Tributs Locals de la Diputació de Lleida.


MERCAT
	Expedient 2234/2022. Transmissió parada del mercat de venda no sedentària de Solsona

	Favorable
	Tipus de votació: unanimitat

	Atès que, en data 5 d’octubre del 2022, el titular d’una parada del mercat de venda no sedentària de Solsona va presentar a l’Ajuntament de Solsona una sol·licitud per tal de traspassar-se la parada al·legant que s’ha jubilat i que cessarà voluntàriament l’activitat professional de venda no sedentària en tots els mercats dels quals disposava autorització;
Atès que d’acord amb l’article 15, apartat 7, de la Llei 18/2017 d’1 d’agost de comerç, serveis i fires les autoritzacions dels mercats de marxants són transmissibles quan es produeix un cessament voluntari de l'activitat professional de venda o prestació de serveis de manera no sedentària en tots els mercats, inclosa la jubilació;
Atès que el sol·licitant ha justificat correctament el cessament voluntari de l’activitat en tots els mercats mitjançant el model 36 de l’Agència Tributària on hi consta la seva baixa del cens d’empresaris per cessament de l’activitat empresarial;
A proposta del regidor delegat de Desenvolupament Local,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda:
Primer. No exercir el dret a tanteig a que, d’acord amb l’article 15, apartat 7, de la Llei 18/2017 d’1 d’agost de comerç, serveis i fires, té dret l’Ajuntament de Solsona.
Segon. Traslladar, d’acord amb l’article 15, apartat 7, de la Llei 18/2017, d’1 d’agost, de comerç, serveis i fires, l'oferta de transmissió de la parada a X, amb DNI núm. ***1492**, a X, amb DNI núm. ***0904** i a X, amb DNI núm. ***5954**, que, per motiu de puntuació, van quedar exclosos del darrer concurs de concurrència competitiva per l’adjudicació de parades de no alimentació de l’any 2019 d’acord amb les característiques següents:
Situació: zona passeig de Sant Antoni Maria Claret - plaça del Camp
Dimensions: 12 metres lineals
Horari de venda: tots els divendres de 8.30 a 13.30 hores
Finalització de la llicència: 2032
Activitat: venda de fruita i verdura
Preu inicial de transmissió: 20.000 €.
El preu inclou: traspàs de l’autorització per la venda no sedentària al mercat de Solsona fins a la finalització de la llicència.
Tercer. Deixar un període de 10 dies hàbils, des de l'endemà de rebre la notificació, per fer efectiu el dret prioritari a optar a la transmissió mitjançant una sol·licitud d’instància genèrica a través de la seu electrònica o l’Oficina d’Atenció al Ciutadà (OAC) de l’Ajuntament de Solsona.
Quart. Si cap de les persones mencionades al punt segon i tercer fa ús del seu dret prioritari a optar a la transmissió de la parada, aprovar la convocatòria de l’oferta pública per a la transmissió de l’autorització de la parada número 48 d’acord amb les característiques del punt segon.
Tots els licitadors hauran d’aportar la documentació següent en el moment de fer la sol·licitud:
· còpia del DNI o NIE
· certificat de situació censal emès per l’AEAT
· certificat d’estar al corrent de les obligacions amb la Seguretat Social
· rebut de pagament de la darrera quota d’autònoms
· pòlissa d’assegurança de responsabilitat civil (cobertura mínima de 120.000,00 €)
· rebut de pagament de l’any en curs de l’assegurança de responsabilitat civil.
En cas d’haver-hi més d’una sol·licitud es requerirà als licitadors que acreditin els següents criteris d’adjudicació d’acord amb el procediment de concurrència competitiva resultant adjudicatari el licitador que obtingui major puntuació:
· Mínim de 3 productes amb certificats de denominació d’origen, d’indicació geogràfica protegida, marca de qualitat i/o especialitat tradicional i producte de proximitat d’acord amb el que defineix el decret 24/2013, de 8 de gener (15 punts).
· Mínim de 3 productes de producció ecològica amb certificació degudament acreditada (15 punts).
· Mínim de 3 productes que no existeixin actualment al mercat (15 punts).
· Cobrament amb targeta de crèdit (15 punts).
· Ús de bosses d’un sol ús i packaging biodegradable (15 punts).
· Formació no obligatòria del personal de la parada destinat a l’atenció al públic realitzada en els últim 5 anys relacionada amb l’activitat (10 punts).
En cas d’empat l’adjudicatari es resoldrà per ordre d’entrada de la sol·licitud.
En compliment del que s’estableix l’article 15 apartat 7 de la Llei 18/2017, d’1 d’agost de comerç, serveis i fires; l’article 7 del Decret 162/2015, de 14 de juliol, de venda no sedentària en mercats de marxants; i en relació amb l’expedient 800/2022 la oferta s'exposarà públicament perquè puguin presentar-se les corresponents sol·licituds.
El període de presentació de les sol·licituds serà de 15 dies hàbils a partir de l’endemà de la publicació al BOP de Lleida, adjuntant una sol·licitud d’instància genèrica a través de la seu electrònica o l’Oficina d’Atenció al Ciutadà (OAC) de l’Ajuntament de Solsona.


PERSONAL
	Expedient 2199/2022. Permís per formació

	Favorable
	Tipus de votació: unanimitat

	La Llei 11/2014, estableix que les administracions públiques de Catalunya han de vetllar pel dret a la no-discriminació amb independència de l’orientació sexual, la identitat de gènere o l’expressió de gènere de la persona o del grup familiar a què pertanyi. El principi de la no-discriminació és un principi dins l’ordenament jurídic i administratiu de Catalunya;
D’acord amb els principis orientadors que inspiren aquesta Llei, una de les actuacions que han de fer les administracions amb relació a les persones LGBTIQA+ és vetllar per la formació especialitzada i la capacitació deguda dels professionals;
Vist que des del Consell Comarcal del Solsonès s’ha programat una formació de nivell bàsic i una de nivell avançat en matèria de LGTBIQA+ el dia 23 de novembre de 2022 a la biblioteca Carles Morató de Solsona, de les 9.00 a les 11.00 hores el nivell bàsic i de les 12.00 a les 14.00 hores el nivell avançat;
Vist que des del passat mes d’abril de 2020 es fan campanyes de formació al personal al servei de l’Ajuntament fent difusió de les formacions programades en matèria de LGTBIQA+ i des de Recursos Humans s’ha fet difusió de la programació que el Consell Comarcal del Solsonès ofereix aquest mes de novembre de 2022;
Vist el que estableix el pacte-conveni de l'Ajuntament de Solsona a l'article 10;
A proposta del regidor delegat d’Administració,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la proposta presentada pel departament de Recursos Humans i autoritzar les hores de formació del personal proposat per fer la formació en matèria LGTBIQA+. Cal registrar al sistema de control horari una incidència de formació a l'inici de la sessió i una sortida a l'hora que acabi. Una vegada finalitzada la formació caldrà fer arribar el certificat corresponent.
Si una vegada autoritzat el permís per formació no és possible fer la formació per manca de places al curs o per desistiment de la persona sol·licitant, cal comunicar-ho a Recursos Humans.


	Expedient 2206/2022. Permís per formació

	Favorable
	Tipus de votació: unanimitat

	Vista la sol·licitud presentada pel caporal cap de la Policia Local de l’Ajuntament de Solsona, en què sol·licita permís per formació per assistir a una jornada amb el fiscal cap de Manresa i que es farà a Berga el dia 15 de desembre de 2022, de les 15.00 a les 19.00 hores;
Vist el que estableix el pacte-conveni de l'Ajuntament de Solsona a l'article 10 i article 28;
A proposta de la regidora delegada de Governació,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores d'assistència a la jornada com a jornada laboral i abonar les despeses pel desplaçament que es facin tal i com estableix l'article 28.2 del pacte-conveni de l'Ajuntament de Solsona.


	Expedient 2225/2022. Autorització jornada de treball irregular

	Favorable
	Tipus de votació: unanimitat

	Vista la sol·licitud presentada per la directora de la Biblioteca Carles Morató en què sol·licita permís per assistir a la Fira DAU Barcelona el dia 19 de novembre de 2022 al recinte Fabra i Coats de Barcelona per comprar llibres amb un pressupost de 410,00 €, convidada pel Servei de Biblioteques del Departament de Cultura de la Generalitat de Catalunya;
Vist el que estableix el pacte-conveni de l'Ajuntament de Solsona a l'article 28.2;
A proposta de l'alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d'octubre, i per unanimitat dels assistents, acorda aprovar la sol·licitud presentada, autoritzar les hores d'assistència a la fira com a jornada laboral de distribució irregular i abonar les despeses pel desplaçament que es facin tal i com estableix l'article 28.2 del pacte-conveni de l'Ajuntament de Solsona.


VINYET
	Expedient 1269/2022. Consell Comarcal del Solsonès – acord de delegació de competències per actuacions de manteniment en camins no rodats de titularitat municipal de l'Ajuntament de Solsona

	Favorable
	Tipus de votació: unanimitat

	Per acord de Junta de Govern Local de 20 de juny de 2022 es va aprovar la delegació de competències al Consell Comarcal del Solsonès per actuacions en camins no rodats de titularitat municipal de l’Ajuntament, a fi que l’ens comarcal pogués actuar en camins municipals de Solsona a l’empara de la subvenció a rebre del Departament de Vicepresidència i de Polítiques Digitals i Territori.
Atès que a l’acord de delegació de competències no hi figurava la delegació expressa a favor del Consell Comarcal del Solsonès, com a ens executor, del cobrament de la subvenció en el cas que aquesta fos efectivament atorgada;
A proposta de la regidora delegada del Vinyet i de l’alcaldessa,
La Junta de Govern Local, en virtut de les facultats que té delegades per decret d'Alcaldia 339/2021, de 4 d’octubre, i per unanimitat dels assistents, acorda aprovar l'acord de delegació de competències per actuacions de manteniment en camins no rodats de titularitat municipal de l'Ajuntament de Solsona, que es transcriu tot seguit:
«Acord de delegació de competències per actuacions de manteniment en camins no rodats de titularitat municipal de l'Ajuntament de Solsona
El Departament de la Vicepresidència i de Polítiques Digitals i Territori, a través de la Direcció General de Polítiques de Muntanya i del Litoral ha assignat per aquest any 2022 prop de 9 milions d’euros en diferents línies d’ajut destinades a millorar la mobilitat de proximitat a les nou comarques de muntanya i de l’Aran.
Una d’aquestes línies va destinada a la realització d’actuacions de manteniment de camins no rodats de de titularitat municipal i el Consell Comarcal del Solsonès disposarà d’una subvenció màxima de 61.750,00 € en aquest concepte.
Les bases reguladores d’aquests ajuts es publicaran durant el mes de juny i la convocatòria es preveu pel mes de setembre.
Aquest ajuntament ha manifestat al Consell Comarcal les accions que interessa realitzar per tal que siguin executades des de l’ens comarcal.
El Consell Comarcal del Solsonès, atesa la seva voluntat de participar en dita convocatòria, presentarà la sol·licitud de subvenció pertinent, en la seva condició d’ens beneficiari.
Fonaments de dret
· Llei 39/2015, d'1 d'octubre, del procediment administratiu comú de les administracions públiques.
· Llei estatal 7/1985, de 2 d’abril, reguladora de les bases del règim local (LRBRL).
· Decret 179/1995, de 13 de juny, pel qual s’aprova el Reglament d’obres, activitats i serveis dels ens locals (ROAS).
· Decret legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya (TRLMRLC).
· Llei 38/2003, de 17 de novembre, general de subvencions.
· Decret legislatiu 4/2003, de 4 de novembre, pel qual s’aprova el Text refós de la Llei de l’organització comarcal de Catalunya (TRLOCC).
· Llei 57/2003, de 16 de desembre, de mesures per a la modernització del govern local (LMMGL).
Per tot això s’acorda
Primer. Establir com accions de manteniment de camins no rodats de titularitat municipal a incloure en la sol·licitud d’ajut del Consell Comarcal del Solsonès les següents, que també figuren en les imatges finals del document:
· Sender 1: camí del Torrent Ribalta
· Sender 2: carrera del Castellvell
· Sender 3: rasa de Moriscots
· Sender 4: camí de Sant Bartomeu
· Sender 5: camí del Pont de la Frau
Segon. Delegar al Consell Comarcal del Solsonès la competència en aquests camins subvencionables no rodats de titularitat municipal per tal que dugui a terme les actuacions de manteniment pertinent previstes en l’apartat anterior, dins el marc de la convocatòria de la Direcció General de Polítiques de Muntanya i del Litoral esmentada anteriorment per l’exercici 2022.
Tercer. Delegar al Consell Comarcal del Solsonès el cobrament de la corresponent subvenció, cas que aquesta sigui efectivament atorgada, al Consell Comarcal del Solsonès.
Quart. Tercer. Notificar aquest acord al Consell Comarcal del Solsonès.
Cinquè. Facultar a l’alcaldessa perquè, en nom i representació d’aquest Ajuntament procedeixi a la signatura de la documentació requerida en compliment d’aquest acord.»


La presidenta aixeca la sessió, de la qual, com a secretària actal., estenc aquesta acta.

Vist i plau
La secretària actal.
La presidenta

